**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 145/2009

**894a**

### **S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov **(tlač 894) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1232 zo 4. februára 2009 pridelila vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov **(tlač 894)** na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre sociálne veci a bývanie a

Výboru Národnej rady Slovenskej republiky pre obranu a bezpečnosť ako gestorskému.

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Všetky výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s týmito pripomienkami:

1. V čl. I  bode 15. v § 20 ods. 8 znie:

 „(8) Uchádzač, ktorý žiada o prijatie do služobného pomeru, musí byť o výsledku prijímacieho konania písomne vyrozumený do 30 dní od skončenia prijímacieho konania, najneskôr však do troch mesiacov odo dňa podania žiadosti o prijatie do služobného pomeru.“.

 Šesť mesiacov je dlhá lehota a pre záujemcu vytvára obdobie neistoty.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

1. V čl. I sa za bod 48 sa vkladá nový bod 49, ktorý znie:

„49. V § 85 ods. 2 a § 93 ods. 1 sa slová „v kolektívnej dohode“ nahrádzajú slovami „v kolektívnej zmluve vyššieho stupňa“.

Ostatné body následne prečíslovať.

Ide o legislatívno-technickú úpravu, ktorou sa zosúlaďuje pojmoslovie s terminológiou novonavrhovaných ustanovení § 189 až 191.

Výbor Národnej rady Slovenskej republiky pre sociálne veci a bývanie

 **Gestorský výbor odporúča schváliť**

1. V čl. I sa za bod 66 vkladá nový bod 67, ktorý znie:

„67. V § 111 ods. 3 sa na konci bodka nahrádza bodkočiarkou a pripájajú sa tieto slová: „minister môže v osobitných prípadoch tento limit zvýšiť až do výšky 100 % platovej tarify najvyššieho platového stupňa platovej triedy, podľa ktorej sa príslušníkovi poskytuje tarifný plat.“.

Ostatné body následne prečíslovať.

V podmienkach hodných osobitného zreteľa sa umožňuje ministrovi odmeniť príslušníka aj nad stanovený limit osobného príplatku tak, ako je to u ostatných zložiek pôsobiacich v služobnom pomere.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

1. V čl. I sa za bod 79 sa vkladá nový bod 80, ktorý znie:

„80. V § 131 ods. 2 sa slová „kolektívna dohoda“ nahrádzajú slovami „kolektívna zmluva vyššieho stupňa“.

Ostatné body následne prečíslovať.

Ide o legislatívno-technickú úpravu, ktorou sa zosúlaďuje pojmoslovie s terminológiou novonavrhovaných ustanovení § 189 až 191.

Výbor Národnej rady Slovenskej republiky pre sociálne veci a bývanie

 **Gestorský výbor odporúča schváliť**

1. V čl. I sa za bod 88 vkladá nový bod 89, ktorý znie:

 „89. V § 161 sa odsek 15 dopĺňa písmenom e), ktoré znie:

 e) výkonu zamestnania v závodnom požiarnom útvare a závodnom hasičskom útvare“.

 Ostatné body následne prečíslovať.

 Navrhuje sa na účely rekondičného pobytu započítať aj dobu výkonu zamestnania v závodnom požiarnom útvare a závodnom hasičskom útvare.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

1. V čl. I bode 94 § 209e ods. 2 a 3 sa slová „do 30. marca 2009“ nahrádzajú slovami „do 31. marca 2009“.

Ide o nápravu nesprávneho označenia posledného dňa v mesiaci marec, na ktoré sa majú správne viazať prechodné ustanovenia § 209e.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

1. V čl. III na konci pripojiť slová „okrem 89 bodu § 161 ods. 15 písm. e), ktorý nadobúda účinnosť 1. januára 2010.“.

 Účinnosť úpravy sa odkladá, pretože zariadenia, v ktorých sa majú konať rekondičné pobyty sú už zmluvne zaviazané a nie je preto možné zabezpečiť rekondičné pobyty i pre novú skupinu príslušníkov, ktorým vznikne titul na rekondičný pobyt započítaním výkonu zamestnania v závodnom požiarnom útvare a závodnom hasičskom útvare.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

 Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 7** hlasovať spoločne, a tieto **schváliť**.

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov **(tlač 894)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

 **Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov **(tlač 894)** v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 230 na svojej 54. schôdzi.**

V Bratislave 11. februára 2009

## Rudolf PUČÍK v. r.

predseda výboru